CELEX: 62002CJ0029
Language: da
Date: 2003-01-16
Title: Domstolens Dom (Første Afdeling) af 16. januar 2003. # Kommissionen for De Europæiske Fællesskaber mod Kongeriget Spanien. # Traktatbrud - manglende gennemførelse af direktiv 98/83/EF. # Sag C-29/02.

Avis juridique important

|

62002J0029

Domstolens Dom (Første Afdeling) af 16. januar 2003.  -  Kommissionen for De Europæiske Fællesskaber mod Kongeriget Spanien.  -  Traktatbrud - manglende gennemførelse af direktiv 98/83/EF.  -  Sag C-29/02.  

Samling af Afgørelser 2003 side I-00811

ParterDommens præmisserAfgørelse om sagsomkostningerAfgørelse
Nøgleord

Traktatbrudssøgsmål - Domstolens prøvelse af søgsmålsgrundlaget - relevante forhold - forholdene ved udløbet af den i den begrundede udtalelse fastsatte frist(Art. 226 EF) 

Parter

I sag C-29/02,Kommissionen for De Europæiske Fællesskaber ved G. Valero Jordana, som befuldmægtiget, og med valgt adresse i Luxembourg,sagsøger,modKongeriget Spanien ved L. Fraguas Gadea, som befuldmægtiget, og med valgt adresse i Luxembourg,sagsøgt,angående en påstand om, at det fastslås, at Kongeriget Spanien har tilsidesat sine forpligtelser i henhold til Rådets direktiv 98/83/EF af 3. november 1998 om kvaliteten af drikkevand (EFT L 330, s. 32), idet det ikke har vedtaget de nødvendige love og administrative bestemmelser for at efterkomme dette direktiv, eller i alt fald ikke har givet Kommissionen underretning herom,harDOMSTOLEN (Første Afdeling)sammensat af afdelingsformanden, M. Wathelet, og dommerne P. Jann og A. Rosas (refererende dommer),generaladvokat: S. Alberjustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 5. november 2002,afsagt følgendeDom 

Dommens præmisser

1 Ved stævning indleveret til Domstolens Justitskontor den 1. februar 2002 har Kommissionen for De europæiske Fællesskaber i medfør af artikel 226 EF anlagt sag med påstand om, at det fastslås, at Kongeriget Spanien har tilsidesat sine forpligtelser i henhold til Rådets direktiv 98/83/EF af 3. november 1998 om kvaliteten af drikkevand (EFT L 330, s. 32, herefter »direktivet«), idet det ikke har vedtaget de nødvendige love og administrative bestemmelser for at efterkomme dette direktiv, eller i alt fald ikke har givet Kommissionen underretning herom.Relevante retsregler2 Direktivets artikel 17, stk. 1, foreskriver, at medlemsstaterne sætter de nødvendige love og administrative bestemmelser i kraft for at efterkomme direktivet senest to år efter dets ikrafttræden, og at de straks underretter Kommissionen herom.3 I direktivets artikel 18 bestemmes, at dette »træder i kraft på tyvendedagen efter offentliggørelsen i De Europæiske Fællesskabers Tidende«. Eftersom direktivet blev offentliggjort den 5. december 1998 og således trådte i kraft den 25. december 1998, udløb fristen for gennemførelsen den 25. december 2000.Den administrative procedure4 Efter Kommissionens opfattelse var direktivet ikke blevet gennemført i spansk ret inden for den fastsatte frist, hvorfor den indledte den i artikel 226 EF fastsatte traktatbrudsprocedure. Efter at Kommissionen havde anmodet Kongeriget Spanien om at fremsætte sine bemærkninger, fremsatte den den 18. juli 2001 en begrundet udtalelse, hvori den opfordrede medlemsstaten til at træffe de nødvendige foranstaltninger for at efterkomme direktivet inden for en frist på to måneder fra meddelelsen af udtalelsen.5 I skrivelse af 12. oktober 2001 oplyste de spanske myndigheder, at et forslag til kongeligt dekret med fastsættelse af de sundhedsmæssige kriterier for kvaliteten af drikkevand var blevet forelagt Consejo de Estado til udtalelse i august 2001, og at et andet forslag til kongeligt dekret vedrørende vand på flasker om kort tid ville blive forelagt Consejo de Estado til udtalelse.6 Efter Kommissionens opfattelse har Kongeriget Spanien ikke truffet de nødvendige foranstaltninger for at gennemføre direktivet, og den har derfor anlagt denne sag.Traktatbruddet7 Kommissionen har gjort gældende, at udarbejdelsen af forslag til kongelige dekreter ikke kan anses for at være en gyldig og tilstrækkelig foranstaltning med henblik på at sikre gennemførelsen af direktivet, og at Kongeriget Spanien følgelig ikke har efterkommet dets bestemmelser.8 Kongeriget Spanien har ikke bestridt, at det ikke har gennemført direktivet inden for den fastsatte frist, og har redegjort for, hvor langt gennemførelsesforanstaltningerne er kommet i forhold til vedtagelsesproceduren.9 I denne forbindelse bemærkes, at det følger af fast retspraksis, at spørgsmålet om, hvorvidt der foreligger et traktatbrud, skal vurderes på baggrund af forholdene i medlemsstaten, som de var ved udløbet af fristen i den begrundede udtalelse (jf. bl.a. dom af 7.3.2002, sag C-29/01, Kommissionen mod Spanien, Sml. I, s. 2503, præmis 11).10 I den foreliggende sag var der ved udløbet af den i den begrundede udtalelse fastsatte frist endnu ikke vedtaget nogen lov vedrørende gennemførelsen af direktivet i spansk ret.11 Følgelig må der gives Kommissionen medhold i dens påstand.12 Herefter må det fastslås, at Kongeriget Spanien har tilsidesat sine forpligtelser i henhold til direktivet, idet det ikke har vedtaget de nødvendige love og administrative bestemmelser for at efterkomme dette. 

Afgørelse om sagsomkostninger

Sagens omkostninger13 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Kongeriget Spanien tilpligtes at betale sagens omkostninger, og Kongeriget Spanien har tabt sagen, bør det pålægges Kongeriget Spanien at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Første Afdeling)1) Kongeriget Spanien har tilsidesat sine forpligtelser i henhold til Rådets direktiv 98/83/EF af 3. november 1998 om kvaliteten af drikkevand, idet det ikke har vedtaget de nødvendige love og administrative bestemmelser for at efterkomme dette.2) Kongeriget Spanien betaler sagens omkostninger.